Document ID: 32006R0926

UREDBA KOMISIJE (ES) št. 926/2006
z dne 22. junija 2006
o spremembi Uredbe (ES) št. 2535/2001 o podrobnih pravilih za uporabo Uredbe Sveta (ES) št. 1255/1999 glede uvoznega režima za mleko in mlečne proizvode ter o odprtju tarifnih kvot
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1), ter zlasti člena 29(1) Uredbe,
ob upoštevanju naslednjega:
(1)
Priloga I.A k Uredbi Komisije (ES) št. 2535/2001 (2) določa tarifne kvote, ki niso opredeljene glede na državo porekla, za uvoz v posameznem kvotnem obdobju.
(2)
Uredba Sveta (ES) št. 267/2006 z dne 30. januarja 2006 o izvajanju Sporazuma v obliki izmenjave pisem med Evropsko skupnostjo in Avstralijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji o dopolnitvi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi (3) določa v okviru letne uvozne tarifne kvote dodatno dodelitev masla ter druge maščobe in olja, pridobljenih iz mleka.
(3)
Uredba Sveta (ES) št. 711/2006 z dne 20. marca 2006 o izvajanju Sporazuma v obliki izmenjave pisem med Evropsko Skupnostjo in Združenimi državami Amerike v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Ciper, Republike Estonije, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji, o spremembi in dopolnitvi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi (4) določa v okviru letne uvozne tarifne kvote dodatne dodelitve različnim kvotam sirov.
(4)
Zato je ustrezno prilagoditi zadevne količine kvot iz Priloge I.A k Uredbi (ES) št. 2535/2001.
(5)
Uredbo (ES) št. 2535/2001 je zato treba ustrezno spremeniti.
(6)
Ukrepi, predvideni s to uredbo, so skladni z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Priloga I.A k Uredbi (ES) št. 2535/2001 se nadomesti z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Uporabljati se začne 1. julija 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. junija 2006

Labels: 3
17
5
15